User:মুহাঃ আশিকুর রহমান

গাজীর ভূঁইঃ

(মোঃ আশিকুর রহমান।)

ভালোমন্দ অনেক মানুষের পরিচিত শব্দ৷ দক্ষিণবঙ্গের ঐতিহ্যবাহী জেলা গোপালগঞ্জের মুকসুদপুর উপজেলার বড়দিয়া-মোল্লাদী গ্রামের মধ্যবর্তী একটি জমির নাম৷

জমিটি নিতান্তই ছোট৷ যার সঙ্গে জড়িয়ে আছে কাল্পনিক, অবান্তর, অবাস্তব অনেক কথা৷ বহু বানোয়াট কাহিনি৷ গল্প ও ইতিহাস৷ আর সে সূত্র ধরেই এ জমিটির নাম ‘গাজীর ভূঁই৷’

কে এই গাজী? কী তার পরিচয়? কোথায় তার বাড়ি? কেনোই বা সে এসেছিলো এখানে? বর্তমানে কোথায়? কে রেখেছিলো এ নামটি? এসব প্রশ্নের সঠিক কোনো জবাব আজও অবধি মেলেনি ভক্ত কিংবা বিশ্বাসী কারোর কাছ থেকে৷ কেউ দিতে পারে না নির্ভরযোগ্য তেমন কোনো তথ্য৷

তবে জমিটিকে কেন্দ্র করে দীর্ঘদিন পর্যন্ত চলছিলো বেদাত-শিরকের রমরমা আয়োজন৷ নাচ-গানের আসর৷ প্রতি বছর মাঘ মাসের এক তারিখ থেকে শুরু হতো একটি কুসংস্কারধর্মী মেলা৷ তিনদিনের কথা থাকলেও দিনরাত একাকার করে চলতো গোটা কয়েক দিন৷ লাভবান হতো ব্যবসায়ীরা৷ জুয়ায় অভ্যস্থ হতো মুসলিম যুবসমাজ৷

তরুণ-তরুণীদের প্রলুব্ধ করার জন্য মেলায় থাকতো নানান রকমের আয়োজন৷ তাইতো মেলা শুরু হলে কিশোর-কিশোরী, যুবক-যুবতী ও নারী পুরুষের ঢল নামতো এখানে৷ পুরুষ-মহিলাদের ব্যাপক উপস্থিতিতে অপ্রীতিকর ঘটনাও ঘটতো হরদম৷ ভ্যান, রিক্সা ও গাড়ির জ্যামে বন্ধ হয়ে যেতো মাইলকে মাইল পথ৷ প্রায় দুরূহ হয়ে ওঠতো সাধারণ জনজীবন৷

এ দিনে দূরদূরান্ত থেকে ছুটে আসতো মানুষ৷ হিন্দু-মুসলিম সবারই অনেক বিশ্বাস ও ভালোবাসার জায়গা ছিলো এটি৷ জমিটির এক প্রান্তে ছিলো একটি গর্ত৷ আশা ও নিরাশার মানত পূরণ করা হতো যাতে৷ ঢালা হতো মণকে মণ দুধ৷ তাছাড়া হাঁস-মুরগি, গরু-ছাগলের মানত পূর্ণ করা হতো এখানটাতে৷ নানান বিশ্বাসে যত্নসহ মানুষ নিয়ে যেতো মাটি৷ তাইতো ধীরে ধীরে বড় আকারের রূপ নিলো গর্তটি৷ সেই সঙ্গে বাড়লো ভক্তি ও ভক্তকূল৷

বিষয়টি নিয়ে দীর্ঘদিন ধরেই চিন্তিত ছিলেন এলাকার আলেম-ওলামা, সুধীসমাজ৷ এর বিকল্প কোশেশে ধাপে ধাপে চেষ্টাও করেছেন অনেকে৷ দোয়া, মোনাজাতে চোখের জল ফেলেছেন আল্লাহর কাছের লোকেরা৷ যতো বাধা ততো আবেগ৷ মজবুত হচ্ছিলো তাদের কার্যক্রম৷ পুরোনো ঐতিহ্য ধরে রাখতে আপ্রাণ চেষ্টা করছিলো তারা৷ তখন সমস্ত চেষ্টাই ব্যর্থ হয়েছিলো৷

২০১৫ সালের কথা৷ গাজীর ভূঁইকে অন্ধকার থেকে আলোর পথ দেখাতে আল্লাহর ওপর পূর্ণ আস্থা নিয়ে মাঠে নামলেন একদল তরুণ-নবীন আলেম৷ ইখলাস ও তাকওয়াকে সম্বল করে এগোলেন অনেকটা পথ৷ সীমাহীন ত্যাগ-তিতীক্ষা, মেহনত ও কুরবানির বিনিময়ে দীর্ঘদিনের আশার আলো জ্বালতে বদ্ধপরিকর বনেছেন৷ মানুষের আত্মার আকুতি, হৃদয়ের মিনতি পূরণ করতে কোশেশ করেছেন নিরলস৷ শিরকের দুর্গন্ধ থেকে সুন্নতের সুবাতাস বইছে আজ গাজীর ভূঁইয়ে৷

এইতো আজ আরম্ভ হয়েছে মাহফিল৷ ধর্মপ্রাণ মুসলমানদের মনে অন্যরকম এক উচ্ছ্বাস বিরাজ করছে ইতোমধ্যেই৷ তিনদিনের সামানাপত্র সঙ্গী করে তৈরি হয়ে এসেছে জোরে শোরে৷ বন্ধুবান্ধব, আত্মীয়-স্বজনকে দাওয়াত দিয়েছে মাহফিলের৷ বাহারি খাবারের আয়োজন চলছে/চলবে ধুমধামে৷ ঈদের মতোনই আনন্দ অনুভব করছে যেনো৷ মাহফিলের সফলতার জন্য হয়েছে অনেক দোয়া, রোনাজারি৷ হাজারো মানুষের রোজা, নফল নামাজ, তাহাজ্জুদ, সদকার মাধ্যমে আল্লাহতায়ালার দরবার থেকে কবুল করে নিয়েছে গাজীর ভূঁইকে৷

চলছে মাহফিল বছর ছয়েক৷ বেশ লোকের সমাগম হয় এখানে৷ সবাই যেনো অপেক্ষায় থাকে, কবে হবে গাজীর ভূঁইয়ের মাহফিল৷ আমন্ত্রিত থাকেন দেশবরেণ্য উলামায়ে কেরাম৷ যাঁদের পদধ্বুলিতে গাজীর ভূঁই যেনো গর্বে টইটম্বুর থাকে৷ আনন্দে উৎফুল্য রবরব সাজে৷ বরণ করে নেয় স্বাগত জানিয়ে৷ সজীব হয়ে ওঠে যেনো গাছগাছালি৷ যেনো আনন্দের সুর তোলে পাখপাখালি৷

বহুদূর থেকে জামাতবন্দি হয়ে ছুটে আসে মানুষ৷ তাকবিরের নারায় ধ্বনিত ময়দান৷ ভেসে আসে সুমধুর আজান৷ কাঁধে কাঁধ মিলিয়ে বিশাল জামাত মশগুল নামাজে৷ উলামায়ে কেরামের হৃদয় নিংড়ানো আলোচনায় প্রাণবন্ত হয় আমজনতার প্রাণ৷ খুঁজে পায় #আলোর_দিশা৷ প্রার্থনা রইলো তাঁরই দরবারে৷ যেনো তিনি এবারও কবুল করেন এই মহতি মাহফিলকে৷ বরাবরের মতোনই এর মাধ্যমে আলোর পথ দেখান আমাদের সবাইকে৷

উল্লেখ্য, জানুয়ারির ১৩, ১৪, ১৫ তারিখ এবারের মাহফিল৷ দিনগুলি হচ্ছে সোম,মঙ্গল ও বুধবার৷

এ মাহফিল বাস্তবায়নে সর্বোস্তরের ওলামা-তোলাবা, ইমাম-মুয়াজ্জিন, যুবক-বৃদ্ধ, ধনী-গরীব সকলের আন্তরিক চেষ্টা-মেহনত, ত্যাগ ও কুরবানী অতুলনীয়৷ যাদের মধ্যে আল্লামা মোস্তফা (রহ.) মুফতি আব্দুল্লাহ মস্তফা, মাওঃ লিয়াকত আলী, মাওঃ ওমর ফারুক প্রমুখের খেদমত অপরিসীম৷ আল্লাহ তায়ালা উক্ত মাহফিলকে এলাকা বাসীর হেদায়াতের ওসীলা বানান এবং মাহফিলের যাবতীয় হাজাত আছানির সাথে পূরণ করেন৷ আমীন৷